joelniklaus/EU_Wikipedias huggingface dataset:
Beretta

Fabbrica d'Armi Pietro Beretta on italialainen aseiden valmistaja. Sen aseita on käytössä armeijoilla, poliiseilla ja yksityishenkilöillä. Beretta valmistaa myös ampuma-asusteita ja -välineitä. Beretta on vanhin yhä toimintaansa jatkava tuliaseiden valmistaja maailmassa. Vuonna 1526 perustettu Beretta on myös maailman vanhimpia  edelleen saman perheen omistuksessa oleva yksityinen yritys. 

Berettan asevalikoimaan kuuluvat mm. rinnakkaispiippuiset haulikot, päällekkäispiippuiset haulikot, monen tyyppiset metsästyskiväärit ja sotilaskiväärit, sukellusveneaseet, sekä pistoolit kuten Beretta 87 Target ja Beretta 92.

Beretta on vuodesta 2000 lähtien omistanut suomalaisen asevalmistajan Sakon.

Lähteet

Aiheesta muualla
Beretta
Beretta Defence
Beretta USA

Italialaiset aseteollisuusyritykset
Kaarlo Albert Grönqvist

Kaarlo Albert Grönqvist (28. tammikuuta 1861 Vaasa – 30. syyskuuta 1882 Vaasa) oli suomalainen suomen ja ruotsin kielellä kirjoittanut kirjailija. Hän käytti nimimerkkejä Jaska ja K.A.Wi.

Kaarlo Grönqvistin vanhemmat olivat merikapteeni Jakob Albert Grönqvist ja Augusta Lovisa Nyman. Hän pääsi ylioppilaaksi 1878 Vaasan lyseosta ja opiskeli sitten kieliä Helsingin yliopistossa. Vaikka Grönqvist oli kotoisin ruotsalaiselta Pohjanmaalta ja saanut ruotsinkieleisen alkeisopetuksen hän kirjoitti runoja myös suomen kielellä.

Grönqvist kirjoitti sanat radikaalin vuonna 1880 perustetun K.P.T.-opiskelijayhdistyksen K. P. T:n marssiin.

Kaarlo Grönqvist kuoli syksyllä 1882 sairastamaansa rintatautiin.

Lähteet 

 
 
 Uutinen Grönqvistin kuolemasta Waasan Lehti no 76 02.10.1882 (Historiallinen sanomalehtiarkisto)
 F. H. B. Lagus : Muistelmia ja kuvaelmia kielitaistelun ajalta, luku 9. S. N. - K. P. T. - X. Y. Z. (K. P. T:n marssin sanat)

Suomalaiset runoilijat
Vuonna 1861 syntyneet
Vuonna 1882 kuolleet
Chur Unihockey

Chur Unihockey on sveitsiläinen salibandyseura. Seuran miesten edustusjoukkue pelaa kaudella 2016-2017 Sveitsin korkeimmalla sarjatasolla Nationalliga A:ssa. Seura on voittanut eniten Sveitsin mestaruuksia.

Saavutukset
 Sveitsin mestaruus (12): 1989, 1990, 1991, 1992, 1993, 1994, 1995, 1996, 1998, 2000, 2001, 2003.
 Sveitsin cupin voitto 6 kertaa

Aiheesta muualla
 Chur Unihockey - Seuran kotisivut 

Sveitsiläiset salibandyseurat
Chur
Oskar Wilhelm Forsman

Oskar Wilhelm Forsman (27. helmikuuta 1815 Vähäkyrö – 15. helmikuuta 1886 Isokyrö) oli suomalainen herännäispappi ja runoilija.

Forsmanin vanhemmat olivat Vähänkyrön kirkkoherra Zachris Forsman ja Eva Aurora Estlander. Hän kävi Vaasan triviaalikoulua ja pääsi ylioppilaaksi 1831. Forsman valmistui filosofian kandidaatiksi 1837 ja maisteriksi 1840. Hänet vihittiin papiksi 1838.

Forsman toimi Vaasan triviaalikoulun vt. alempana kollegana 1834, Maalahden kirkkoherran apulaisena vuodesta 1838 ja Pirttikylän saarnaajan apulaisena vuodesta 1841. Hän oli kappalaisena Peräseinäjoella vuodesta 1847, Pihlajavedellä vuodesta 1850 ja Jurvassa vuodesta 1855. Forsmanista tuli Jurvan kirkkoherra 1863 ja Isonkyrön kirkkoherra 1871. Hän sai rovastin arvon 1869 ja toimi vt. lääninrovastina 1878 sekä vakinaisena lääninrovastina 1879–1885.

Forsman kirjoitti suomeksi, ruotsiksi ja latinaksi. Hän ei julkaissut tuotantoaan omana elinaikanaan, mutta hänen poikansa August Valdemar Koskimies ja Juho Rudolf Koskimies julkaisivat siitä valikoiman vuonna 1915. Forsmanin runoista suurin osa on häihin, syntymäpäiväonnitteluihin ja vastaaviin tarkoitettua tilapäisrunoutta. Runot ovat valtaosin ruotsinkielisiä.

Forsman oli naimisissa kaksi kertaa:
 1839–1850 Lovisa Matilda von Essenin (k. 1850) kanssa
 vuodesta 1850 Maria Gustava Ahlholmin kanssa

Forsmanilla oli kahdesta avioliitostaan 16 lasta. Hänen lapsiaan olivat muun muassa lehtori ja suomentaja Kaarlo Koskimies, lehtori Hildur Koskimies, musiikin lehtori Iivari Koskimies, kielen- ja kirjallisuudentutkija A. V. Koskimies ja piispa Juho Koskimies.

Teoksia 
 O. W. Forsmanin muistoksi : jälkeenjääneitä runoja, puheita ja kirjeitä. Toim. A. V. Ks ja J. R. Ks. 1915

Lähteet 
 
 Kotivuori, Yrjö, Ylioppilasmatrikkeli 1640–1852: Oskar Vilhelm Forsman. Verkkojulkaisu 2005 https://ylioppilasmatrikkeli.helsinki.fi/henkilo.php?id=14856. Luettu 27.6.2011.
 Aini Sarsa : Oscar Wilhelm Forsman - pappi ja runoilija. Sukuviesti No 59 toukokuu 1998

Suomen evankelis-luterilaisen kirkon papit
Suomalaiset runoilijat
Herännäiset henkilöt
Vuonna 1815 syntyneet
Vuonna 1886 kuolleet
Thinglink

ThingLink on vuonna 2010 perustettu suomalais-amerikkalainen yritys, jonka luomat palvelut tekevät kuvista interaktiivisia ja sosiaalisia. Sen perustaja ja toimitusjohtaja on Ulla Engeström ja teknologiajohtaja Janne Jalkanen. 

ThingLink tuottaa teknologiaa, joka muuttaa kuvat tiedonhaun, kaupankäynnin, viihteen ja sosiaalisen kanssakäymisen julkaisualustaksi. Brändit, julkaisijat ja bloggaajat hyödyntävät ThingLinkin sisältötageja kuvissaan jakamalla linkkejä, kohdentamalla kotisivujensa liikennettä ja tuottamalla kuvapohjaisia mainoskampanjoita.

Yrityksen historia 
Yrityksen perustaja Ulla Engeström keskusteli vuonna 2005 Wikipedian perustaja Jimmy Walesin kanssa Reboot konferenssissa Kööpenhaminassa uudesta kuvien tunnistamisstandardista sekä virtuaalisessa että fyysisessä ympäristössä ja sen siirtämisestä internetiin.  

Vuonna 2006 perustettiin Social Objects Oy. Yhtiö alkoi kehittää markkinoille omistajiensa Ulla ja Jyri Engeströmin johdolla uudenlaista kuvantunnistepalvelua ThingLinkiä. Seuraavana vuonna yritys jatkoi palvelun kehittämistä TEKESin tukemana ja testasi erilaisia käyttömahdollisuuksia ja -alustoja. Kehitystyötä tehtiin muun muassa NFC (Near Field Technology) -teknologian pohjalta.  

Ensimmäisen suljetun testiversion palvelusta ThingLink julkaisi vuonna 2009. Seuraavana vuonna perustettiin ThingLink Oy ja palvelu julkaistiin suurelle yleisölle. 

Ensimmäisten kaupallisten tarjoajien joukossa alkoi Atlantic Records käyttää uudenlaista tapaa lisätä sisältöä staattisiin kuviin julkistamalla Simple Planin Get Your Heart On -albumin ThingLinkiä käyttäen. ThingLink julkisti 2011 Rich Media Tag -sisältötagin, joka mahdollistaa sosiaalisen median palveluiden sisällyttämisen kuviin. ThingLink aloitti yhteistyön SoundCloudin kanssa ja julkisti ensimmäisen kuvan päälle lisättävän musiikkisoittimen.

Yritys perustettiin vuonna 2008 Kalifornian Palo Altoon nimellä ThingLink LLC. ThingLinkin markkinointijohtaja on viestintä- ja teknologiaveteraani Neil Vinebergin, jonka tehtävä oli avata markkinoita Yhdysvalloissa.

Yrityksen liiketulos on vuodesta 2013 lähtien ollut negatiivinen ja työntekijämäärä on tällä hetkellä 1.

Rich Media Tags 
ThingLink julkisti vuonna 2011 Rich Media Tag -sisältötagin, joka mahdollistaa sosiaalisen median palveluiden sisällyttämisen kuviin. Sisältötagi tuo suoraan kuviin erilaisia palveluista mille tahansa verkkosivulle.

Rich Media Tag toimii niin, että internetsivuston ylläpitäjä yhdistää sivustonsa tai bloginsa ThingLinkin ilmaiseen alustaan kopioimalla tagaustyökalun omille sivuilleen, jolloin halutuista sivuston kuvista tulee tagattavia. Kun tagiin on liitetty minkä tahansa sisältötagin sisällön www-osoite, sisältö paljastuu aina kun katsoja liikkuu niillä hiirellä. ThingLinkin avulla voi linkkejä tehdä myös sellaisiin sivustoihin, joille ei vielä ole yksilöllistä sisältötagia.

Lähteet

Aiheesta muualla 
Gigaom Gigaom
 The Next Web
 Arctic Startup 
 Wired

Suomalaiset yritykset
Tunnistautuminen
Juha Turkka

Juha Mikko Kalervo Turkka (s. huhtikuussa 1970 Joensuu) on entinen nyrkkeilijä ja nykyään taiteilija. 

Juha Turkka on Jouko Turkan ja Maija-Liisa Mártonin poika. Vuosina 1997–1998 Jouko Turkka teki yhdessä poikansa kanssa televisiokanava Neloselle talk show’ta nimeltä Turkka & Turkka. Ohjelmaa luonnehdittiin TV-lehtien ohjelmatiedoissa lauseella ”väljä kulttuuriohjelma”.

Juha Turkka on entinen SM-tason nyrkkeilijä. Hänen seuransa oli Helsingin Tarmo. Nyrkkeilystä hän sai silmänpohjan murtuman, joka vaurioitti hänen kasvohermotustaan.


Kirjallinen tuotanto

Lähteet

Kirjallisuus

Viitteet 

Suomalaiset nyrkkeilijät
Vuonna 1970 syntyneet
Elävät henkilöt
Story of the Year

Story of the Year on yhdysvaltalainen vuonna 1995 perustettu yhtye St. Louisista, Missourista. Yhtye oli alun perin nimeltään 67 North, mutta he muuttivat sen sitten Big Blue Monkeyksi. Nimi vaihtui nykyiseksi Story of the Year -EP:n jälkeen vuonna 2002 yhtyeen saatua tietää, että Big Blue Monkey -niminen yhtye oli jo olemassa.

Kokoonpano

Story of the Year (2002–) 
Dan Marsala – laulu
Ryan Phillips – kitara
Philip Sneed – kitara ja taustalaulu
Adam Russell – basso ja taustalaulu
Josh Wills – rummut

Big Blue Monkey (1995–2002) 
Ryan Phillips – kitara
John Taylor – laulu
Perry West – basso
Dan Marsala – rummut
Greg Haupt – rytmikitara

Diskografia

2003: Page Avenue
2005: In the Wake of Determination
2008: The Black Swan
2010: The Constant
2013: Page Avenue: 10 Years and Counting
2017: Wolves

Yhdysvaltalaiset alternative rock -yhtyeet
Yhdysvaltalaiset post-hardcore-yhtyeet
FA WSL

FA WSL (, ) on Englannin korkein naisten sarjataso jalkapallossa. WSL on puoliammattilaisliiga.

WSL käynnistyi huhtikuussa 2011, jolloin se korvasi Naisten valioliigan Englannin pääsarjatasona.

Sarjaa pelattiin aluksi kesäisin. Keväällä 2017 pelattiin kevätsarja, minkä jälkeen siirryttiin kaudesta 2017–2018 alkaen pelaamaan syyskuusta toukokuuhun. Vuodesta 2014 alkaen liigassa pelattiin pääsarjana 1. divisioonaa ja kakkostasona 2. divisioonaa, joista jälkimmäisen nimeksi tuli kaudesta 2018–2019 alkaen FA Women's Championship (FA:n naisten mestaruussarja).

Joukkueet kaudella 2022–2023 

 Arsenal
 Aston Villa
 Brighton & Hove Albion
 Chelsea
 Everton
 Leicester City
 Liverpool
 Manchester City
 Manchester United
 Reading
 Tottenham Hotspur
 West Ham United

Kaudet

Lähteet

Aiheesta muualla 
 Liigan viralliset sivut

Englannin jalkapallosarjat
Itu

Itu on versokasvin t. verson ensimmäinen kehitysvaihe.

Eräiden kasvien siemeniä idätetään tuoreravinnoksi.

Pavunversot ovat tunnettu esimerkki kiinalaisesta keittiöstä.

Lähteet 

Kasviorganologia
Southland (televisiosarja)

Southland on yhdysvaltalainen rikossarja, joka kertoo Los Angelesin poliisivoimista (LAPD). Sarjaa tehtiin vuosina 2009–2013 yhteensä viisi tuotantokautta ja 43 jaksoa. Suomessa sarjaa on esittänyt MTV3. 

Sarja kuuluu tyylilajiltaan karun realistisiin poliisisarjoihin, kuten esimerkiksi myös Hill Street Blues ja NYPD Blue. Sarjassa käsitellään muun muassa Los Angelesin jengiväkivaltaa, erilaisia julmia väkivaltarikoksia sekä poliisin vaikeuksia saada kostoa pelkääviä silminnäkijöitä todistajiksi oikeuteen ja epäonnisia yrityksiä suojella todistajia. Sarjan päähenkilöitä ovat muun muassa juuri poliisikoulusta valmistunut järjestyspoliisi Ben Sherman (Benjamin McKenzie), hänen ohjaajanaan toimiva selkäkivuista ja lääkeriippuvuudesta kärsivä John Cooper (Michael Cudlitz) ja rikosetsivä Sammy Bryant (Shawn Hatosy), jonka kotihuolet häiritsevät hänen työntekoaan.

Southlandin alkuperäinen esityskanava NBC hyllytti sarjan ensimmäisen tuotantokauden jälkeen, kun toisen tuotantokauden jaksoista oli kuvattu kuusi, mutta ei vielä esitetty yhtäkään. TNT kuitenkin osti sarjan oikeudet NBC:ltä ja jatkoi sen esittämistä. Huhtikuussa 2010 TNT ilmoitti tilanneensa sarjasta kymmenjaksoisen kolmannen tuotantokauden. Tuotantobudjettia supistettiin samalla yli kolmanneksella, mikä tarkoitti muun muassa, että sarjan päärooleja karsittiin. Kaikkiaan viiden tuotantokauden jälkeen TNT ilmoitti toukokuussa 2013, ettei se uusi sarjaa enää kuudennelle kaudelle.

Lähteet

Aiheesta muualla
 
 Southland MTV:n verkkosivuilla 

Yhdysvaltalaiset rikossarjat
NBC:n televisio-ohjelmat
TNT:n televisio-ohjelmat
2000-vuosikymmenen televisiosarjat
2010-luvun televisiosarjat
Poliisihallitus

Poliisihallitus () on sisäministeriön hallinnonalan keskusvirasto, jonka tehtävänä on suunnitella, johtaa, kehittää ja valvoa poliisitoimintaa Suomessa ja sen tukitoimintoja sekä vastata poliisin palvelujen tasapuolisesta saatavuudesta maan eri osissa, päättää poliisiyksiköiden välisestä yhteistoiminnasta ja vastata poliisiyksiköiden tulosohjauksesta. Poliisihallitus aloitti toimintansa vuoden 2010 alussa. Sen organisaatio on kaksiportainen: Poliisihallitus johtaa ja ohjaa operatiivista poliisitoimintaa. Suoraan poliisihallituksen alaisuudessa toimivat poliisilaitokset ja poliisin valtakunnalliset yksiköt keskusrikospoliisi sekä Poliisiammattikorkeakoulu. Suojelupoliisi on siirretty suoraan sisäministeriön alaisuuteen.

Organisaatio
Poliisihallituksen johtajana toimii poliisiylijohtaja. Poliisihallituksen tehtävät on jaettu seitsemään yksikköön, jotka ovat esikunta, poliisitoimintayksikkö, hallintoyksikkö, teknologiayksikkö sekä sisäinen tarkastus. Lisäksi poliisihallitukseen kuuluu yksikkörakenteen ulkopuolella suoraan poliisiylijohtajan alaisena arpajaishallinto.

Poliisihallituksen keskusyksikkö sijaitsee Helsingin Pasilassa ja osia Joensuussa. Arpajaishallinto sekä asehallinto sijaitsevat Riihimäellä ja turvallisuusalan valvontayksikkö Mikkelissä. Poliisiammattikorkeakoulu sijaitsee Tampereella ja sen alainen poliisikoiralaitos Hämeenlinnassa.

Poliisihallitus osallistuu Kotitapaturmien ehkäisykampanjaan.

Lähteet

Aiheesta muualla 
 Poliisihallitus

Suomen poliisitoimi
Suomen valtion virastot
Markkinavalvontaviranomaiset
Blackfriars (Newcastle)

Blackfriars on 1200-luvulta säilynyt entinen luostari Newcastlen keskustassa Englannissa.

Luostarin perustivat dominikaanimunkit vuonna 1239. Luostaria kutsutaan nimellä Blackfriars (’mustat munkit’), koska dominikaaniveljet pukeutuivat mustiin kaapuihin. Vuonna 1250 munkit rakensivat kirkon, joka sijaitsi nykyisen Pyhän Andreaan kirkon lounaispuolella. Vuonna 1265 pystytetty kaupunginmuuri jakoi luostarin tilukset kahtia.

Blackfriars lakkautettiin reformaation myötä Henrik VIII:n määräyksestä vuonna 1539. Luostarin omaisuus joutui pormestarin haltuun, joka vuokrasi tilat killoille. Killat käyttivät tiloja kokoontumisiinsa, mutta muunsivat osia niistä vähävaraisten asunnoiksi. 1900-luvun loppupuolella rakennukset kunnostettiin, ja nyt niissä toimii kahviloita ja käsityöläispajoja. Laajalla sisäpihalla esiintyy kesäteatteri.

Lähteet

Aiheesta muualla 

Dominikaaniluostarit
Newcastle upon Tynen museot
Crystal Castles (yhtye)

Crystal Castles on kanadalainen, vuonna 2006 perustettu, elektronisen musiikin yhtye Torontosta. Yhtyeen perustivat tuottaja/lauluntekijä Ethan Kath ja vokalisti Alice Glass. Yhtye on julkaissut neljä studioalbumia Crystal Castles vuonna 2008, Crystal Castles (II) vuonna 2010 ja (III) vuonna 2012. Uusin albumi julkaistiin elokuussa 2016 nimellä Amnesty (I).

Glass ilmoitti jättävänsä yhtyeen lokakuussa 2014.

2015 yhtyeen vokalistiksi vahvistui Edith ja heinäkuussa 2015 yhtye julkaisi kaksi uutta kappaletta, Frail sekä Deicide.

Diskografia

Albumit
 Crystal Castles (2008)
 Crystal Castles (II) (2010)
 (III) (2012)
 Amnesty (I) (2016)

EP:t
 Alice Practice (2006)
 Doe Deer (2010)

Singlet
 "Alice Practice" (2006)
 "Crimewave" (2006)
 "Air War" (2008)
 "Courtship Dating" (2008)
 "Celestica" (2010)
 "Baptism" (2010)
 "Not in Love" (mukana Robert Smith) (2010)
 "Plague" (2012)
 "Wrath of God" (2012)
 "Affection" (2012)
 "Frail" (2015)
 "Deicide" (2015)
 "Concrete" (2016)
 "Char" (2016)
 "Fleece" (2016)

Lähteet

Aiheesta muualla 

 Viralliset sivut

Kanadalaiset duot
Kanadalaiset elektronisen musiikin yhtyeet
Kanadalaiset synthpop-yhtyeet
Anders Svedberg

Anders Svedberg (11. maaliskuuta 1832 Munsala - 25. tammikuuta 1889 Munsala ) oli suomalainen opettaja, toimittaja, moninkertainen valtiopäivämies ja ruotsin kielellä kirjoittanut kirjailija. Hän käytti nimimerkkiä A.S-g.

Henkilöhistoria
Talollisen poikana syntynyt Svedberg ei päässyt käymään kouluja mutta sai perusopetuksen luku-, kirjoitus- ja laskutaidossa kotoaan jossa hänen isällään oli aikojen kuluessa kerätty kirjastokin. Svedberg alkoi hoitaa kyläläisten perunkirjoituksia, pesänjakoja ym. asioita ja hän saavutti näissä toimissa suuren luottamuksen. Svedberg oli viiden vuoden ajan Munsalaan vuonna 1856 perustetun kiertokoulun opettajana. Kun kiertokoulu lakkautettiin 1861, Svedbergin aloitteesta sen tilalle perustettiin 1862 valtion tuella vakinainen kansakoulu, joka oli ensimmäisiä lajissaan Suomessa. Svedberg toimi myös uuden koulun opettajana ja hän sai tässä yhteydessä paljon julkisuuttakin. Svedberg kirjoitti lehtiin kansakouluja käsitelleitä artikkeleita ja hänet kutsuttiin 1861 jäseneksi komiteaan, joka valmisteli kansakoululaitosta koskevaa ehdotusta.

1860-luvun alkupuolella Svedberg oli mukana toimittamassa Folkvännen ja Barnavännen-nimisiä lehtiä. Hän oli 1861—1878 Österbotten-lehden päätoimittajana ja vuodesta 1884 Österbottniska Posten -lehden toimittajana. Svedberg kirjoitti myös artikkeleita Hufvudstadsbladet-lehteen erityisesti kansansivistystyöstä. Kaiken kaikkiaan hän toimi noin 15 Suomessa ja Ruotsissa ilmestyneen lehden avustajana. Svedberg kuului nuoruudestaan lähtien herännäisiin ja hän haki ja sai Turun tuomiokapitulilta saarnaoikeudet.

Svedberg oli Uudenkaarlepyyn tuomiokunnan edustajana talonpoikaissäädyssä valtiopäivillä 1877–1878, 1882, 1885 ja 1888. Hän kuoli 57-vuotiaana tammikuussa 1889 sydänkohtaukseen. Svedbergin vuonna 1862 perustamassa kansakoulussa Munsalan Storsvedissä toimi nykyisin Suomen ruotsalainen koulumuseo (Finlands svenska skolmuseum).

Teoksia 
 Kort och lättfattlig underrättelse om svenska ords stafning. Wasa 1858
 Dryckenskapens rysliga följder : skildringar från husbehovsbränningens dagar. 1862, uusi painos Finlands svenska nykterhetsförbund, Vasa 1929
 Niistä vahingoittavista haitoista kuin vanhain elake eli muona tuottaa maanviljelykselle, suomennos. Suomen talousseuran kirjasia kansalle 1. Frenckelliläinen kirjapaino, Turku 1868
 Om Nödbrödsämnen. Åbo 1868
 Om Lag och Rätt. Helsinfors 1875
 Laki ja oikeus : suomen valtiotieto lyhyesti esiteltynä : kansakoulussa ja kotona luettavaksi, suomentanut Frans Ferdinand Ahlman. Edlund, Helsinki 1876

Lähteet 
 
 Nykarlebyvyer : Anders Svedberg
 Finlands svenska skolmuseum
 Uutinen Svedbergin kuolemasta, Suomi no 9 30.01.1889 (Historiallinen sanomalehtiarkisto) 
 Uutinen Svedbergin kuolemasta, Finlands Allmänna Tidning no 22 26.01.1889 (Historiallinen sanomalehtiarkisto)

Viitteet

Kirjallisuutta 
 Signe Strömborg: Anders Svedberg, en folkets man. Vasa 1932.

Suomalaiset opettajat
Suomenruotsalaiset kirjailijat
Suomalaiset päätoimittajat
Suomen suuriruhtinaskunnan talonpoikaissäädyn valtiopäivämiehet
Vuonna 1832 syntyneet
Vuonna 1889 kuolleet
Belizen hurrikaani 1931

Belizen hurrikaani 1931 oli luokan 4 hurrikaani, joka osui Belize Cityyn 10. syyskuuta 1931. Se surmasi arviolta 2 500 henkeä, eli se on Belizen historian tuhoisin luonnonmullistus. Ennen haihtumistaan se suuntasi Campenchenlahdelle ja Veracruziin.

Telan kaupunki Hondurasissa tuhoutui kokonaan ja 150 kuoli. Presidentti Hoover määräsi laivaston alukset yhteistyössä Punaisen ristin kanssa toimittamaan hätäapuaMiinanaraivaaja USS Swan (AM-34) lähetettiin välittömästi Trujillosta kriisialueelle.

Lähteet 

Vuoden 1931 luonnonmullistukset
Hurrikaani 1931
Trooppiset hirmumyrskyt
Vuoden teräsrakenne

Vuoden teräsrakenne on Teräsrakenneyhdistyksen kilpailusta myöntämä nimitys merkittävälle teräsrakenteelle. Aluksi palkinto myönnettiin vain kohteen arkkitehdille, mutta vuodesta 1989 lähtien se on myönnetty arkkitehdille ja rakennesuunnittelijalle

Teräsrakenneyhdistyksen tarkoitus on edistää teräksen ja myös muiden metallien käyttöä rakentamisessa. Osana toimintaansa yhdistys on jakanut teräsrakennepalkinnon vuodesta 1980 lähtien. Se jaetaan yleensä vuosittain, mutta joinakin vuosina se on jätetty jakamatta tarpeeksi korkeatasoisten ehdokkaiden puuttuessa. Vuonna 1986 palkinto jaettiin poikkeuksellisesti kahdelle kohteelle. Ehdokaskohteet voivat olla joko Suomessa tai ulkomailla, mutta niiden suunnittelun on oltava suomalaista alkuperää. Kohteet voivat olla rakennuksia, rakennuslaajennuksia tai muita rakennelmia, ja pääsääntöisesti niiden runkorakenteen on oltava terästä. Palkittavan kohteen tulee olla hyvää arkkitehtuuria, ja sen tulee olla innovatiivinen tai hyödyntää nykytekniikkaa taitavasti. Palkintotoimikunnan nimeää Teräsrakenneyhdistyksen hallitus ja siinä on kuusi jäsentä,  joista vähintään kolmen tulee olla arkkitehteja. Jäsenistä yksi on Suomen Arkkitehtiliiton ja yksi Suomen Rakennusinsinööriliiton nimeämä.

1980–1989 

Kuvia vuosien 1980–1989 voittajista

1990–1999 

Kuvia vuosien 1990–1999 voittajista

2000–2009 

Kuvia vuosien 2000–2009 voittajista

2010–2019 

Kuvia vuosien 2010–2019 voittajista

2020– 

Kuvia vuosien 2020– voittajista

Katso myös 
Vuoden betonirakenne
Vuoden ympäristörakenne
RIL-palkinto

Lähteet

Aiheesta muualla 

Kuvagalleria teräsrakennepalkinnon voittajista vuosilta 1980-2011 Teräsrakenneyhdistyksen www-sivuilla
Vuoden ympäristörakenne

Vuoden ympäristörakenne on Puutarhaliitto ry:n ja Rakennustuoteteollisuus RTT ry:n järjestämä kilpailu, jossa valitaan Vuoden ympäristörakenne. Tarkoituksena on tehdä tunnetuksi tasokkaita ympäristökokonaisuuksia, joissa on saavutettu esteettisesti ja toiminnallisesti kestävä ja hyvä ympäristö. Vuoden ympäristörakenne on palkittu vuodesta 1991 lähtien.

1991–1999 

Kuvia vuosien 1991–1999 voittajista

Kunniamaininta

2000–2009 

Kuvia vuosien 2000–2009 voittajista

Kunniamaininta

2010–2019 

Kuvia vuosien 2010–2019 voittajista

Kunniamaininta

2020–

Katso myös 
Vuoden betonirakenne
Vuoden teräsrakenne
RIL-palkinto

Lähteet

Aiheesta muualla 

Suomalaiset palkinnot
Kunniamaininnat
Unzen

Unzenvuori () on Japanissa Kyūshūn saarella sijaitseva kerrostulivuorten ryhmä. Vuoren voimakkain purkaus tapahtui vuonna 1792, jolloin purkauksessa syntynyt megatsunami surmasi 15 000 ihmistä. Tätä pidettiin Japanin historian pahimpana tulivuorenpurkauksena vuoteen 2011 asti, jolloin Shinmoevuori purkautui. Vuoden 1991 purkaus synnytti pyroklastisia pilviä, jotka tappoivat 43 ihmistä. 11 000 henkeä evakuoitiin läheiseltä asutusalueelta. Vuoden 1996 jälkeen vuori ei ole purkautunut.

Vuoden 1991 purkauksessa saivat surmansa kuuluisa ranskalainen vulkanologipariskunta Katia ja Maurice Krafft.

Ilmasto

Lähteet

Aiheesta muualla 

Japanin tulivuoret
Japanin vuoret
Kerrostulivuoret
Patung Yesus Memberkati

Patung Yesus Memberkati () on 50-metrinen Jeesusta esittävä patsas Manadon kaupungissa Indonesian Sulawesin saarella. Patsaan alusta on 20 metriä ja patsas itse 30 metriä korkea. Patsas maksoi noin 540 000 Yhdysvaltain dollaria. Patsas on paljastettu vuonna 2007.

Lähteet 

Indonesian rakennukset ja rakennelmat
Jeesus-patsaat
19 (Adelen albumi)

19 on brittiläisen laulajan Adelen esikoisalbumi, joka julkaistiin 28. tammikuuta 2008. Albumi debytoi Yhdysvalloissa Billboard 200 -listan sijalla 56 ja pysyi listalla useita viikkoja. Saturday Night Live -esityksen jälkeen albumi nousi sijalle 46 ja sitä seuraavana sijalle 11, myytyään 25 000 kappaletta sillä viikolla. Vuonna 2009 albumi voitti kaksi Grammy-palkintoa ja albumi nousi Yhdysvalloissa sijalle kymmenen. Albumi sai uutta tuulta alleen maailmalla Adelen toisen studioalbumin julkaisun jälkeen vuonna 2011. Yhdysvalloissa albumi on myynyt platinaan oikeuttavan määrän eli yli miljoona kappaletta. Maailmanlaajuisesti albumia on myyty yli kolme miljoonaa kappaletta.

Kappaleet

Bonusversio

Levy 1
Daydreamer
Best for Last
Chasing Pavements
Cold Shoulder
Crazy for You
Melt My Heart to Stone
First Love
Right as Rain
Make You Feel My Love
My Same
Tired
Hometown Glory

Levy 2 – Acoustic Set Live from Hotel Café, Los Angeles
Chasing Pavements
Melt My Heart to Stone
That's It, I Quit, I'm Movin' On (Sam Cooke cover)
Crazy for You
Right as Rain
My Same
Make You Feel My Love
Daydreamer
Hometown Glory
Many Shades of Black – Bonus Track Performed by Adele and The Raconteurs

Arvostelut 
 Metacritic: 68/100
 Allmusic: 
 Rolling Stone:

Lähteet 

Vuoden 2008 esikoisalbumit
Adelen albumit
MetroCentre

MetroCentre on suuri ostoskeskus Gatesheadissa lähellä Newcastlea Pohjois-Englannissa. Se on pinta-alaltaan Euroopan suurin ostoskeskus, siellä on yli 330 liikettä. Keskus avattiin vuonna 1986. Keskuksen liikenneyhteydet ovat varsin hyvät: sen vieressä on Metrocentren rautatieasema ja sillä on oma liittymä A1-valtatielle.

Lähteet 

Tyne ja Wearin rakennukset ja rakennelmat
Yhdistyneen kuningaskunnan kauppakeskukset
Piritta (ravintola)

Cafe Piritta on Helsingin Tokoinrannassa sijaitseva kahvila, joka aloitti vuonna 1977 kesäkahvilana. Rakennuksen suunnittelivat arkkitehdit Irmeli ja Markus Visanti. Suuri osa asiakaspaikoista oli avoterassilla, jota reunusti kaksi lähes erillistä rakennusta, toisessa oli keittiötilat ja toisessa kahvilatilaa.

Vuosien kuluessa rakennus rapistui, kun suunnitellut korjaukset lykkääntyivät, ja ravintola oli kiinni 2005–2010. Käyttämättömä ollut rakennus kärsi ilkivallasta, ja vuonna 2007 kahvila vallattiin kahteen otteeseen. Korjaussuunnitelmat olivat kuitenkin valmistuneet ja rakennuslupa oli myönnetty elokuussa 2008. Omistajan tarkoitus oli aloittaa remontti vielä samana syksynä ja avata uudistettu Piritta vappuna 2009. Toisin kuitenkin kävi: syyskuussa 2009 Pirittassa syttyi tulipalo ja rakennus kärsi pahoja vaurioita. Vanhoja rakenteita jäi jäljelle sen verran vähän, että kahvila jouduttiin rakentamaan käytännössä kokonaan uudelleen ja korjausaikataulu venyi.

Uudistettu Piritta avattiin huhtikuussa 2010. Sen on suunnitellut arkkitehti Veli-Markku Kukkanen Arkkitehtitoimisto CJN:stä. Sisustus on Kaisa Blomstedtin ja Eva Koberin käsialaa. Kahvila on auki ympäri vuoden ja siinä on sisätiloissa 100 asiakaspaikkaa ja terassilla 150.

Pirittan rakennutti ja sitä hoiti vuoden 2013 heinäkuun loppuun asti Oy Ursula, joka omistaa myös Kaivopuiston Café Ursulan. Ursulan omistajat olivat voittoa tavoittelemattomia yhteisöjä: yhdistykset Helsingin ensikoti, Kesäkoti Kallioniemi, Käpyrinne, Lomakoti Kotoranta ja Pienperheyhdistys sekä säätiö Kansan Sivistysrahasto. Liiketoiminnan tuotto jaettiin näiden yhteisöjen kesken. Elokuun 2013 alussa Piritta siirtyi uudelle omistajalle, Rami’s Coffee Oy:lle.

Lähteet 

Kahvilat
Helsingin entiset ravintolat
Kallio
Ingelius

Ingelius on muun muassa seuraavien henkilöiden sukunimi:

 Axel Gabriel Ingelius (1822–1868), suomalainen säveltäjä, kirjailija ja musiikkikriitikko
 Gustaf Edvard Ingelius (1818–1864), suomalainen kirjastonhoitaja ja kulttuurihistorioitsija
 Hugo Ingelius (1853–1899), suomalainen toimittaja ja säveltäjä
 Hugo Helge Ingelius (1899–1956), suomalainen merikapteeni ja kirjailija
 Karl Ingelius (1885–1956), suomalainen taidemaalari
 Ragnar Ingelius (s. 1894), suomalainen eversti
Someone Like You (Adelen kappale)

"Someone Like You" on Adelen kappale ja toinen singlejulkaisu hänen albumiltaan 21. Single julkaistiin Britanniassa 28. tammikuuta 2011. Single nousi Britannian listaykköseksi BRIT Awards -esityksen jälkeen. Single pysyi listaykkösenä neljä viikkoa, minkä jälkeen se putosi sijalle kaksi. Singleä on myyty Britanniassa yli miljoona kappaletta , jolla se on ylittänyt reilusti platinalevyyn oikeuttavan määrän. Kappale on päässyt listaykköseksi muun muassa Australiassa, Irlannissa, Uudessa-Seelannissa ja Skotlannissa.

Yhdysvaltain Billboard Hot 100 -listalla kappale nousi ykkössijalle sen jälkeen, kun Adele oli esittänyt kappaleen MTV Video Music Awardsissa.

Listasijoitus

Lähteet 

Vuoden 2011 kappaleet
Adelen kappaleet
Apink

Apink (tunnetaan myös nimellä A Pink, ) on eteläkorealainen kuusijäseninen tyttöyhtye, joka debytoi vuonna 2011 minialbumillaan Seven Springs of Apink. Apinkin jäsenet ovat Chorong, Bomi, Eunji, Naeun, Namjoo ja Hayoung.

Historia 
Apink esiintyi yleisölle ensimmäisen kerran TrendE-kanavan dokumentissa Apink News, jonka pilottijakso näytettiin televisiossa 11. maaliskuuta 2011. 

Apink julkaisi debyyttialbuminsa Seven Springs of Apink 19. huhtikuuta 2011. Albumin konseptissa kaikki seitsemän jäsentä ilmaisevat oman kevätkautisen viehätysvoimansa ja korostavat omaa kauneuttaan. Albumin nimikkosinglen "I Don't Know" musiikkivideo julkaistiin samana päivänä.

Apink esiintyi ensimmäistä kertaa televisiokanava Mnetin musiikkiohjelmassa M! Countdown 21. huhtikuuta 2011 markkinoidakseen albumiaan.

Yhtyeelle järjestettiin ensimmäinen virallinen fanitapaaminen sen jälkeen, kun heidän virallisen faniklubinsa nimi "Pink Panda" julkistettiin.

Jäsenet

Nykyiset jäsenet 
 Chorong (oikealta nimeltään Park Cho-rong, , s.  Pohjois-Chungcheong, Etelä-Korea)
 Bomi (oikealta nimeltään Yoon Bo-mi, , s.  Suwon, Etelä-Korea)
 Eunji (oikealta nimeltään Jung Eun-ji, , s.  Busan, Etelä-Korea)
 Naeun (oikealta nimeltään Son Na-eun, , s.  Soul, Etelä-Korea)
 Namjoo (oikealta nimeltään Kim Nam-joo, , s.  Soul, Etelä-Korea)
 Hayoung (oikealta nimeltään Oh Ha-young, , s.  Soul, Etelä-Korea)

Entiset jäsenet 
 Yookyung (oikealta nimeltään Hong Yoo-kyung, , s.  Soul, Etelä-Korea)

Diskografia

Studioalbumit 
 
 
  
 
 
 HORN  (2022)

EP:t

Singlet 
 I Don't Know (2011)
 It Girl (2011)
 My My (2011)
 April 19 (2012)
 Hush (2012)
 Bubibu (2012)
 NoNoNo (2013)
 Good Morning Baby (2014)
 Mr. Chu (2014)
 NoNoNo (2014) 
 Luv (2014)
 Mr. Chu (2015) 
 Promise U (2015)
 Luv (2015) 
 Remember (2015)
 Sunday Monday (2015) 
 Brand New Days (2016) 
 The Wave (2016)
 Always (2017)
 Miracle (2018)
 Everybody Ready? (2019)
 Thank you  (2021)

Lähteet 

Eteläkorealaiset tyttöbändit
Charlene (Monacon ruhtinatar)

Ruhtinatar Charlene (S.A.S. la Princesse Charlene, syntyjään Charlene Lynette Wittstock, s. 25. tammikuuta 1978 Bulawayo, Rhodesia) on Monacon ruhtinatar ja ruhtinas Albert II:n puoliso. Rhodesiassa syntynyt, mutta Etelä-Afrikkaan 12-vuotiaana muuttanut Charlene on entinen ammattiuimari. Hän edusti Etelä-Afrikkaa vuoden 2000 kesäolympialaisissa Sydneyssä Australiassa.

Charlene avioitui ruhtinas Albertin kanssa kesällä 2011. Toukokuussa 2014 ilmoitettiin, että pari odottaa yhteistä lasta, ja myöhemmin vahvistettiin ruhtinattaren odottavankin kaksosia. Lapset syntyivät 10. joulukuuta 2014. Ensin syntynyt tyttövauva sai nimekseen Gabriella Thérèse Marie ja hänen arvonimekseen tulee Carladèsin herttuatar. Pari minuuttia myöhemmin syntynyt poikavauva on nimeltään Jacques Honoré Rainier, hänen arvonimekseen tulee Baux'n markiisi ja hän on Monacon kruununperillinen.

Lähteet

Aiheesta muualla 
 Ruhtinatar Charlene Monacon hovin Internet-sivuilla 

Eteläafrikkalaiset uimarit
Monacon kuninkaalliset
Valtionpäämiesten puolisot
Vuonna 1978 syntyneet
Elävät henkilöt
Kari Karjalainen (Joensuun kaupunginjohtaja)

Kari Tapio Karjalainen (s. 12. toukokuuta 1957 Nurmes) on Joensuun kaupunginjohtaja. Hän on koulutukseltaan diplomi-insinööri rakennustekniikan alalta.

Karjalainen on toiminut Joensuun kaupunginjohtajana vuodesta 2010 lähtien. Tätä ennen hän toimi Raision kaupunginjohtajana vuosina 1995–2010. Raisioon Karjalainen tuli alun perin teknisen viraston johtajaksi. Hänestä tuli Raision va. kaupunginjohtaja vuonna 1995 silloisen kaupunginjohtajan Rauno Saaren siirtyessä valtiosihteeriksi valtioneuvoston kansliaan ja viran vakinainen hoitaja vuodesta 2003 alkaen.

Karjalainen on aiemmin työskennellyt kuntien teknisissä tehtävissä muun muassa Tampereella, Salossa ja Raisiossa. Hän on naimisissa ja hänellä on neljä lasta.

Lähteet 

Joensuun kaupunginjohtajat
Raision kaupunginjohtajat
Vuonna 1957 syntyneet
Elävät henkilöt
Bernard King

Bernard King (s. 4. joulukuuta 1956 Brooklyn) on yhdysvaltalainen entinen koripalloilija.

Ura 
King pelasi yliopistokoripalloa Tennesseen yliopistossa vuosina 1974–1977. Hänet valittiin vuosina 1976 ja 1977 maan yliopistojen tähdistöjoukkueisiin. King osallistui NBA:n vuoden 1977 varaustilaisuuteen, jossa New Jersey Nets varasi hänet tilaisuuden seitsemäntenä pelaajana. Heti ensimmäisellä kaudella hänet valittiin tulokkaiden tähdistöjoukkueeseen. King edusti Netsiä kahden kauden ajan, ja lokakuussa 1979 hänet kaupattiin Utah Jazzille, josta hän siirtyi jo yhden kauden jälkeen Golden State Warriorsiin. Vuonna 1982 King oli ensimmäistä kertaa mukana sarjan tähdistöottelussa, mutta kauden 1981–1982 jälkeen hänet myytiin New York Knicksille. 

New Yorkissa ollessan hän osallistui tähdistöotteluun kaksi kertaa, minkä lisäksi hän voitti sarjan pistekuninkuuden kaudella 1984–1985. King valittiin myös kaksi kertaa perättäin sarjan ykköstähdistöön. Hän edusti New Yorkia vuoteen 1987 asti, jonka jälkeen hän siirtyi Washington Bulletsiin. King edusti joukkuetta tammikuuhun 1993 asti, jolloin hänet vapautettiin. King oli joutunut jättämään kauden 1991–1992 väliin, eikä hän ollut pelannut Washingtonin paidassa peliäkään kaudella 1992–1993. Helmikuussa 1993 hän teki sopimuksen New Jersey Netsin kanssa ja pelasi uransa viimeiset NBA-ottelut joukkueessa.

Lähteet

Aiheesta muualla 
NBA:n pelaajaprofiili 
Basketball-Referencen pelaajaprofiili  

Yhdysvaltalaiset koripalloilijat
Vuonna 1956 syntyneet
Elävät henkilöt
Karttajäkälät

Karttajäkälät (Rhizocarpaceae) on jäkäläheimo, johon kuuluu neljä sukua: Catolechia, Epilichen, Poeltinula ja Rhizocarpon.

Karttajäkälä näyttää kartalta. Laji kasvaa usein suurilla kiven lohkareilla tai kallioilla.

Lähteet 

Kotelosienet
Jäkälät
Chaitén

Chaitén on Chilessä Andeilla sijaitseva kalderatulivuori. Tulivuori alkoi purkautua toukokuussa 2008, ja purkaus on jatkunut siitä lähtien. Purkauksen seurauksena lähikylät ja naapurikaupunki Chaitén evakuoitiin. Tulivuori levitti tuhkaa Argentiinaan saakka ja peitti Futaleufún kaupungin 30 sentin paksuiseen tuhkaan. Purkaus muistutti vuoden 1912 Novaruptan purkausta. Vuonna 2010 purkaus rauhoittui joksikin aikaa.

Chilen tulivuoret
Chilen vuoret
StB

StB (,  eli ŠtB, ”Valtiollinen turvallisuus”) oli Tšekkoslovakian kommunistinen salainen poliisi, joka toimi vuodesta 1945 vuoteen 1990 asti jolloin se hajotettiin. Sen erikoisaloina olivat vakoilu ja vastavakoilu, sekä kommunismin vastaisten aktiviteettien tutkinta.

Aiheesta muualla 

Tiedustelupalvelut
Tšekkoslovakia
Villarrica

Villarrica on Chilessä sijaitseva kerrostulivuori. Se on yksi viidestä tunnetusta tulivuoresta, jolla on aktiivinen laavajärvi kraatterissaan. Muita samankaltaisia tulivuoria ovat Erta Ale Etiopiassa, Mount Erebus Etelämantereella, Kilaleua Havaijilla, Nyiragongo Kongossa ja Marum Vanuatulla. Tulivuori on purkautuessaan syössyt laavavirran ja pyroklastisten virtausten lisäksi mutavyöryjä, koska vuoren pinta on lumen peitossa. Tulivuori on ollut aktiivinen jo vuodesta 1558 saakka, jonka jälkeen vuori on purkautunut yli 65 kertaa.

Lähteet

Aiheesta muualla 

 Global Volcanism Project: Villarica 

Chilen tulivuoret
Kerrostulivuoret
Chilen vuoret
Liberia olympialaisissa

Liberia osallistui olympialaisiin ensimmäisen kerran Melbournessa 1956 ja on ollut sen jälkeen mukana kaikissa kesäolympialaisissa 1968, 1976 ja 1992 lukuun ottamatta. Talviolympialaisiin maa ei ole osallistunut.

Liberialaisurheilijat ovat osallistuneet olympialaisissa nyrkkeilyyn ja yleisurheiluun. Maa ei ole saavuttanut yhtään mitalia. Maa saavutti ensimmäisen pistesijan Tokiossa vuonna 2021 (2020) kun Joseph Fahnbulleh sijoittui viidenneksi miesten 200 metrin juoksussa.

Liberian olympiakomitea perustettiin vuonna 1954 ja Kansainvälinen olympiakomitea tunnusti sen 1955.

Lähteet
Luciano Bacheta

Akshay Luciano Bacheta (s. 26. huhtikuuta 1990 Romford) on brittiläinen moottoriurheilija. Vuonna 2012 Bacheta voitti Formula 2 -sarjan mestaruuden.

Ura 
Bacheta aloitti uransa karting-sarjoissa 13-vuotiaana vuonna 2004. Heti seuraavana vuonna hän siirtyi Ginetta Junior -mestaruussarjaan. Hän voitti kauden aikana kuusi kilpailua ja ajoi eniten paalupaikkoja ja nopeimpia kierroksia. 

Vuonna 2006 Bacheta voitti T Cars -sarjan mestaruuden. Hän tuli myös kolmanneksi FPA-sarjan Autumn Trophy -kisassa. Seuraavana vuonna hän sijoittui kolmanneksi FPA-sarjan kokonaiskilpailussa. 

Vuosina 2008 ja 2009 Bacheta kilpaili Eurocup Formula Renault ja Formula Renault 2.0 -sarjoissa ilman menestystä. Kolmannella Eurocup-kaudellaan vuonna 2010 Bacheta sijoittui toiseksi. Samana vuonna hän ajoi myös muutaman kilpailun Formula BMW -sarjassa. 

Vuonna 2011 Bacheta kilpaili GP3-sarjassa RSC Mücke Motorsport -tallissa. Bacheta ajoi Unkarissa harjoituksissa ulos. Hän lipesi reunavalliin, ja auto lähti hurjaan lentoon ja jäi katolleen kaidetta ja reunavallia vasten. Bacheta ei loukkaantunut. Bacheta keräsi kauden aikana neljä pistettä Britannian kilpailusta. Hänet korvasi Belgian kilpailusta lähtien italialainen Daniel Mancinelli.

Vuonna 2012 Bacheta ajoi Formula 2 -sarjassa voittaen sarjan mestaruuden. Hän voitti kauden neljä ensimmäistä kilpailua, jonka jälkeen hän voitti yhden kilpailun Belgian Spassa. Vuonna 2013 Bacheta siirtyi kilpailemaan Auto GP World Series -sarjaan. Hän voitti kauden aikana yhden kilpailun, kunnes hän joutui jättämään loppukauden väliin budjettiongelmien takia.

GP3 -tulokset

Lähteet

Aiheesta muualla
FIA Formula 2 - esittely 
Virallinen sivusto
 

Brittiläiset autourheilijat
Vuonna 1990 syntyneet
Elävät henkilöt
GP3-kuljettajat
Cristo Rei (Dili)

Cristo Rei (suom. 'Kristus-kuningas') on vajaat 30 metriä korkea Jeesuksen patsas Dilin kaupungissa Itä-Timorissa. Patsaan on suunnitellut Mochamad Syailillah. Patsas valmistui vuonna 1996. Patsaan ideoi Abílio José Osório Soares.

Lähteet

Aiheesta muualla 

Dili
Jeesus-patsaat
Black Hawk Statue

Black Hawk Statue (suom. 'Mustan Haukan patsas') tai The Eternal Indian (suom. 'Ikuinen Intiaani') on 14,6 metriä korkea patsas Lowdenin osavaltionpuistoissa Oregonin kaupungissa Yhdysvalloissa. Patsasta alettiin rakentaa vuonna 1908, ja se valmistui vuonna 1911. Patsaan suunnitteli Lorado Taft yhdessä opiskelijoidensa ja Eagle's Nest Art Colony -taiteilijakommuunin kanssa. Patsas esittää Mustaa Haukkaa, saukkien johtajaa.

Katso myös 
 Appeal to the Great Spirit

Lähteet 

Illinois’n rakennukset ja rakennelmat
National Register of Historic Places -kohteet Illinoisissa
Yhdysvaltain patsaat ja veistokset
Sirkka Aura

Sirkka Aura (s. 1942 Pori) on suomalainen yritysjohtaja ja kirjailija, koulutukseltaan kauppatieteiden maisteri. Aura toimi Invest in Finlandin toimitusjohtajana 1999–2005. Hän oli Postipankissa monissa tehtävissä vuosina 1987–1999, viimeisimpänä pankinjohtajana. Hän oli Postipankin New Yorkin konttorin vice president vuosina 1995–1997. Ennen pankkiuraa Aura toimi Martela-konsernissa, Stockmann-Ornossa, tutkijana Rautaruukissa ja Suomen Teollisuusliitossa sekä assistenttina HKKK:ssa.

Auran aikana Invest in Finland vakiinnutti asemansa merkittävänä elinkeinoelämän toimijana. Aura puhui kotimaassa ulkomaisten investointien merkityksestä kansainvälisen liiketoimintaosaamisen lisäämisessä ja esitteli ulkomailla Suomea investointikohteena. 

Sirkka Auran esikoisromaani Valheita Manhattanilla julkaistiin kesällä 2012. New York -sarja jatkui romaanilla Amerikan aika. Auran kolmas teos Viisisataa kiloa vuodelta 2015 on kokoelma tarinoita. Jokainen kirjoitettu sana, Bisnesnaisen päiväkirja 1984-2005 vuodelta 2016 on autenttista päiväkirjatekstiä.

Teokset 
 Valheita Manhattanilla  Ballara Kustannus 2012, ISBN 978-952-93-0627-5
 Amerikan aika  Ballara Kustannus 2013, ISBN 978-952-67960-0-0
 Viisisataa kiloa  Ballara Kustannus 2015, ISBN 978-952-67960-1-7
 Jokainen kirjoitettu sana, Bisnesnaisen päiväkirja 1984-2005 Ballara Kustannus 2016, ISBN 978-952-67960-5-5

Aiheesta muualla
 http://www.kauppapolitiikka.fi/public/default.aspx?contentid=155130&nodeid=41404&contentlan=1&culture=fi-FI
 http://www.samedanltd.com/magazine/12/issue/43/article/1236
 http://www.talouselama.fi/liitetyt/article163209.ece
 http://www.sitra.fi/NR/exeres/01BD5ED4-DCCA-4485-9497-FD7946DC0142.htm
 http://www.kauppalehti.fi/5/i/talous/uutiset/avoinarkisto/trindex.jsp?xid=24565&date=2001/01/15
 http://news.bbc.co.uk/2/hi/business/2329165.stm

Suomalaiset yritysjohtajat
Vuonna 1942 syntyneet
Elävät henkilöt
Suomalaiset kirjailijat
Post-EPS

EUMETSAT Polar System'in seuraaja eli Post-EPS eli EPS-SG on EUMETSAT:in kaavailema polaariradan sääsatelliitti. Vuonna 2012 satelliittiperhe tunnetaan paremmin nimellä METOP Second Generation. Ensimmäinen tällainen satelliitti lentänee vuonna 2018 tai 2020.

Toteutus
Satelliitit suunnitellaan ESA:n johdolla. Saksan liikenneministeriö, DLR ja Ranskan CNES ovat päärahoittajia.

Tekniikkaa
Satelliitit lentävät 817 km korkeilla aurinkosynkronisilla radoilla, kukin satelliitti ylittää ekvaattorin klo 9:30 paikallista aikaa.

Vaikea aloitus
Siinä piti olla yhdysvaltalaisen NOAA:n panostus muutamien mittalaitteiden muodossa, mutat vuoden 2011 lopulla NOAA vetäytyi hankkeesta omien talousongelmiensa vuoksi. Post-EPS on suuressa roolissa yhdysvaltalaisessa Joint Polar Satellite Systemissä (JPSS), joka on sotilaallinen sääsatelliittijärjestelmä.

Kesällä 2011 hankkeen rahoitussuunnittelu koki takaiskun, kun EUMETSATin neuvosto ei saanut aikaan päätöstä ohjelman toteuttamisesta. EU:n talouskriisimaat Kreikka ja Postugali, sekä Itävalta ja Espanja estivät päätöksen teon.  Kesällä 2012 EUMETSAT pyrkii aikaansaamaan satelliittien rahoituspäätöksen.

Mittalaitteet
Satelliittien mahdolliset instrumentit ovat
Visible/Infrared Imaging (VII) 
Low Light Imaging (LLI) 
Infrared Sounding (IRS) 
Microwave Sounding (MWS) 
Radio Occultation (RO) 
Nadir viewing UV/VIS/NIR - SWIR Sounding (UVNS) 
Multi-viewing, -channel, -polarisation Imaging (3MI) - kuvaava instrumentti 
Scatterometry (SCA) - skatterometri
Microwave Imaging (MWI) - mikroaaltokuvataminen
Radiant Energy Radiometry (RER) 
Space Environment Monitor (SEM) - avaruussääinstrumentti
Data Collection System (DCS) 
Search and Rescue (S&R), COSPAS-SARSATin meripelastustransponderit

Lähteet 

 Sääsatelliitit
Damocloidit

Damocloidit ovat pikkuplaneettoja, jotka kiertävät hyvin eksentrisillä (soikeilla) ja inklinoituneilla (kaltevilla) radoilla. Niiden keskietäisyys on samantapainen kuin kentaureilla, mutta ne eivät täytä IAU:n Minor Planet Centerin kentaurin määritelmää, sillä niiden pienin etäisyys Auringosta on Jupiterin keskietäisyyttä pienempi. Damocloidit eivät osoita merkkejä komeettamaisesta aktiivisuudesta, mutta ratojensa mukaan ne ovat todennäköisesti loppuunpalaneita komeettoja. Damocloidit ovat saaneet nimensä 5335 Damoclesin mukaan. Muita Damocloideja ovat esim. 20461 Dioretsa ja (15504) 1999 RG33. Damocloideja sanotaan joskus Damocloidi-asteroideiksi, mutta kentaurien tapaisen etäisyytensä mukaan niitä ei voi välttämättä pitää varsinaisina asteroideina.

Lähteet
Wii Balance Board

Wii Balance Board on Nintendon kehittämä tasapainoilulauta Wii-pelikonsolille, joka julkaistiin Japanissa 1. joulukuuta 2007 ja muualla maailmalla vuonna 2008. Se julkaistiin samaan aikaan Wii Fit -pelin kanssa lähes kaikissa paikoissa. Wii Balance Board esiteltiin ensimmäistä kertaa heinäkuussa 2007 E3-messuilla. Se toimii neljällä AA-paristolla, joilla sitä voidaan käyttää jopa 60 tuntia.

Pelaaminen

Wii Balance Boardilla pelataan tasapainoilupelejä, tehdään joogaliikkeitä, nyrkkeillään ja kehitetään lihaksia pelaamalla lihastreenipelejä esimerkiksi Wii Fit ja Wii Fit Plus -peleissä. Wii Balance Boardia voidaan käyttää myös muiden pelien pelaamisessa, kuten Mario & Sonic at the Olympic Winter Gamesissa.

Suunnittelu

Balance Board sisältää kaksi painiketta, joista toinen löytyy laudan takapäästä. Kyseinen painike on Balance Boardin käynnistyspainike ja toinen on yhteydenmuodostuspainike, joka löytyy paristolokerosta laudan pohjasta. Wii Balance Board käyttää Bluetooth-tekniikkaa. Se on suunniteltu kestämään enintään 150 kilogrammaa painavia käyttäjiä, tosin Japanissa painorajaksi on ilmoitettu 136 kilogrammaa. Vuonna 2012 julkaistu Wii U-konsoli on suunniteltu yhteensopivaksi Wii Balance Boardin kanssa.

Lähteet

Balance Board
Nintendon lisälaitteet
Aate Olkkonen

Adolf (Aate) Olkkonen (18. kesäkuuta 1877 Haapajärvi – 29. huhtikuuta 1949 Haapajärvi) oli suomalainen kunnankirjuri ja kunnallisneuvos joka toimi Suomalaisen puolueen kansanedustajana ensimmäisessä eduskunnassa.

Olkkosen vanhemmat olivat talollinen Thomas Olkkonen ja Kaisa Lisa Alaparkkila. Hän oli Haapajärven kunnankirjuri ja kirjanpitäjä 1901–1905, Haapajärven lainajyvästön hoitaja yli 30 vuoden ajan vuodesta 1903 alkaen, Haapajärven kirkonisäntä 1909–1913, Haapajärven kunnan rahastonhoitaja 1911–1917 ja 1923–1926, uudelleen Haapajärven kunnankirjuri 1916–1947 sekä Haapajärven aluekassanhoitaja vuodesta 1926. Olkkosella oli myös oma Huhtala-niminen palstatila Siiponkosken kylässä.

Olkkonen oli suomalaisen puolueen kansanedustajana 1907–1908 edustaen Oulun läänin eteläistä vaalipiiriä. Hän toimi myös Haapajärven kuntakokouksen puheenjohtajana 1908–1910 ja kunnallislautakunnan puheenjohtajana vuodesta 1911. Olkkonen sai kunnallisneuvoksen arvon 1937.

Aate Olkkonen oli naimisissa 1899–1943 Lyydia Junttilan (k. 1943) kanssa.

Lähteet 
 
 Kirjastovirman henkilögalleria : Adolf Olkkonen

Kansanedustajat
Suomalaisen puolueen poliitikot
Oulun läänin eteläinen vaalipiiri
Vuonna 1877 syntyneet
Vuonna 1949 kuolleet
CONCACAF Gold Cup 2011

CONCACAF Gold Cup 2011 oli järjestyksessään 11. järjestetty CONCACAF Gold Cup -turnaus. Se pelattiin edellisten vuosien tapaan Yhdysvalloissa 5.–25. kesäkuuta. Voittajaksi selviytyi Meksiko, jolle mestaruus oli järjestyksessään yhdeksäs ja jo toinen peräkkäin. Finaalissa maa kukisti Yhdysvallat 4–2.

Pelipaikat
Turnauksessa käytettiin yhteensä 13 stadionia.

Alkulohkot
Joukkueet jaettiin kolmeen neljän joukkueen alkulohkoon. Alkulohkojen kaksi parasta sekä kaksi parasta lohkokolmosta selviytyivät pudotuspelivaiheeseen.

Lohko A

Lohko B

Lohko C

Jatkolohko

Pudotuspelit

Puolivälierät

Välierät

Loppuottelu

Maalintekijät

7 maalia
 Javier Hernández
4 maalia

 Rodolfo Zelaya

 Aldo de Nigris

3 maalia

 Marco Ureña
 Jerry Bengtson
 Carlo Costly

 Demar Phillips
 Pablo Barrera
 Giovani dos Santos

 Andrés Guardado
 Luis Tejada
 Clint Dempsey

2 maalia

 Dwayne De Rosario
 Brice Jovial

 Carlos Ruiz
 Ryan Johnson

 Gabriel Gómez
 Jozy Altidore

1 maali

 Randall Brenes
 Joel Campbell
 Dennis Marshall
 Heiner Mora
 Álvaro Saborío
 Yénier Márquez
 Arturo Alvarez
 Lester Blanco

 Eliseo Quintanilla
 Osael Romero
 Clive Murray
 José Javier del Aguila
 Carlos Gallardo
 Marco Pappa
 Walter Martínez
 Alfredo Mejía

 Omar Daley
 Luton Shelton
 Efraín Juárez
 Rafael Márquez
 Blas Pérez
 Michael Bradley
 Landon Donovan
 Clarence Goodson

1 oma maali

 Jermaine Taylor (ottelussa Yhdysvaltoja vastaan)

 Clarence Goodson (ottelussa Panamaa vastaan)

Yhdysvaltain jalkapallokilpailut
Vuoden 2011 jalkapallo
CONCACAF Gold Cup
Oskar Hackman

Walter Oskar Hackman  (27. heinäkuuta 1868 Viipuri – 2. elokuuta 1922 Helsinki) oli suomalainen filosofian tohtori ja valtiopäivämies.

Henkilöhistoria
Hackmanin vanhemmat olivat konsuli Woldemar Hackman ja Emilia Krohn. Hänen veljiään olivat arkeologi Alfred Hackman ja geologi Victor Hackman. Hän pääsi ylioppilaaksi Leipzigissä 1887 ja valmistui filosofian kandidaatiksi 1892, maisteriksi 1904 sekä lisensiaatiksi ja tohtoriksi 1905.

Hackman oli aatelissäädyssä edustaja valtiopäivillä 1894, 1897, 1899, 1900, 1904–1905 ja 1905–1906.

Teoksia 
 Die Polyphemsage in der Volksüberlieferung, väitöskirja. Helsingfors 1904
 Katalog der Märchen der finnländischen Schweden mit Zugrundelegung von Aarnes Verzeichnis der Märchentypen ausgearbeitet. Suomalainen tiedeakatemia, Hamina 1911
  Finlands svenska folkdiktning 1 A : Sagor, referatsamling 1 ; utg. av Oskar Hackman. Svenska litteratursällskapet i Finland, Helsingfors 1917
  Finlands svenska folkdiktning 1 A : Sagor, referatsamling 2 ; utg. av Oskar Hackman. Svenska litteratursällskapet i Finland, Helsingfors 1920
 Tölö sockerbruks historia. Tölö sockerbruk, Helsingfors 1923

Saksannoksia 
 Kaarle Krohn : Bär (Wolf) und Fuchs : eine nordische Tiermärchenkette  : vergleichende Studie von Kaarle Krohn ; aus dem finnischen übersetzt von Oscar Hackman. Helsingfors 1888
 K. F. Karjalainen : Die Religion der Jugra-Völker 1-2 : Mit Unterstützun des staatlichen Literaturfondes. Suomalainen Tiedeakatemia,, Helsinki 1921

Lähteet

Viitteet

Suomalaiset folkloristit
Suomalaiset tietokirjailijat
Suomalaiset aateliset
Suomen suuriruhtinaskunnan aatelissäädyn valtiopäivämiehet
Vuonna 1868 syntyneet
Vuonna 1922 kuolleet
Maijanin kieli

Maijanin kieli on Pakistanissa Induksen ja Swatin yläjuoksujen vuoristokylissä puhuttava dardilainen kieli. Naapurikansat sekä šinojen keskellä asuvat kanjavalin murteen puhujat kutsuvat sitä kohistaniksi. Maijanin puhujia arvioidaan olevan noin 200 000 tai 220 000.

Maijan kuuluu dardilaisten kielten itäiseen ryhmään. Se toimii etupäässä yhteisön suullisen kanssakäymisen välineenä. Viime aikoina on laadittu urduun perustuva kirjoitusjärjestelmä.

Lähteet

Dardilaiset kielet
Pakistanin kielet